મેં પહેલાં કહ્યું એમ મારી પાસે કોઈ સ્પષ્ટ સ્ટોરી નહોતી. સ્ટોરીના ફ્લો વિશે સતત મારા વિચારો બદલાતા રહેતા હતા, પરંતુ ‘સત્યા' સિવાયનાં કૅરૅક્ટર્સ વિશે અત્યંત સ્પષ્ટ હતો. સત્યાના કૅરૅક્ટરની વાત છે તો અન્ય મોટા ભાગનાં કૅરૅક્ટર્સની સરખામણીમાં અણધાર્યું બન્યું. કેમ કે, આ મુખ્ય પાત્ર ખરેખર કેવું છે એ બાબતે હું સ્પષ્ટ નહોતો. એટલે હું પ્લોટ લાઇનને અનુકૂળતા મુજબ એમાં ફેરફાર કરતો રહ્યો હતો. ભીખુ માત્રે, કલ્લુ મામા, મુલે સહિત બધાં કૅરૅક્ટર્સમાં સાતત્યતા છે. કેમ કે, આ ફિલ્મના મેઇન પ્લોટમાં તેમના માટે કશું જ નહોતું. મુખ્યત્વે સત્યાનો ગ્રોથ અને પતનથી તેની લવ સ્ટોરી પર અસર થઈ હતી. .